|  |  |
| --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI****OPĆINSKI NAČELNIK** |
| KLASA: 372-03/20-01/0029URBROJ: 2156-04-01/02-01/20-1 Matulji, 06.05.2020.  |  |

Na temelju članka 3. Odluke o raspolaganju nekretninama Općine Matulji („Službene novine PGŽ“ broj: 35/16) te članka 43. Statuta Općine Matulji („Službene novine PGŽ“ broj: 26/09, 38/09, 8/13, 17/14,29/14, 47/15-pročišćeni tekst, 39/15 i 7/18) Općinski načelnik, donosi slijedeći

**ZAKLJUČAK**

**I.**

U svrhu potpora poduzetnicima koji obavljaju ugostiteljsku djelatnost na području Općine Matulji, kao dio mjera potpora gospodarstvu, a u cilju omogućavanja rada i ostvarivanja prihoda uz zadržavanje radnih mjesta, sve u skladu sa preporukama Stožera civilne zaštite RH o načinu rada ugostiteljskih objekata, Općina Matulji će izvanredno u razdoblju do 30.lipnja 2020.godine omogućiti korištenje javnih površina za postavu ili proširenje terasa pored ugostiteljskih objekata uz ispunjavanje slijedećih uvjeta:

1. da se zauzimanjem javne površine ne ugrožava sigurnost i redovan protok sudionika u prometu,

2. da zauzimanje određene javne površine ni u kom slučaju ne sprečava i remeti kretanje interventnih vozila javnih službi,

3. da broj sjedećih i/ili stajaćih mjesta na površini koja se daje na korištenje po ovom zaključku ne prelazi ukupan broj sjedećih i/ili stajaćih mjesta u ugostiteljskom objektu i pripadajućoj terasi

4. da u trenutku podnošenja zahtjeva za korištenje javne površine podnositelj nema dugovanja prema Općini

**II.**

Korištenje javne površine za namjene iz točke I. ovog zaključka dodjeljivati će temeljem zahtjeva poduzetnika (ugostiteljskih objekta) uz koji je potrebno dostaviti skicu prostora sa brojem stolova i stolica koji se namjerava postaviti.

Na osnovi zahtjeva iz stavka 1.,a uzimajući u obzir uvjete iz točke I., suglasnost za korištenje javne površine izdaje Jedinstveni upravni odjel, temeljem odredbi Odluke o komunalnom redu.

**III.**

Za izvanredno korištenje javne površine prema ovom Zaključku ne plaća se ne naknada.

|  |  |
| --- | --- |
|  | Općinski načelnik |

 Mario Ćiković

Dostaviti:

1. Naslovu
2. Jedinstveni upravni odjel – komunalni redar
3. pismohrana